
VALSTYBINĖ ENERGETIKOS REGULIAVIMO TARYBA

NUTARIMAS
DĖL VALSTYBINĖS ENERGETIKOS REGULIAVIMO TARYBOS 
2018 M. GRUODŽIO 21 D. NUTARIMO NR. O3E-468 „DĖL ELEKTROS ENERGETIKOS ĮMONIŲ APSKAITOS ATSKYRIMO IR SĄNAUDŲ PASKIRSTYMO REIKALAVIMŲ APRAŠO PATVIRTINIMO“ PAKEITIMO

2024 m. rugsėjo 13 d. Nr. O3E-1180
Vilnius

Vadovaudamasi Lietuvos Respublikos energetikos įstatymo 8 straipsnio 11 dalies 
2 punktu, Lietuvos Respublikos elektros energetikos įstatymo 9 straipsnio 3 dalies 4 punktu, 
69 straipsnio 3 dalimi, 67 straipsnio 12 dalimi ir atsižvelgdama į Valstybinės energetikos reguliavimo tarybos (toliau – Taryba) Dujų ir elektros departamento Elektros skyriaus 2024 m. rugsėjo 3 d. pažymą Nr. O5E-842 „Dėl Valstybinės energetikos reguliavimo tarybos 2018 m. gruodžio 21 d. nutarimo 
Nr. O3E-468 „Dėl Elektros energetikos įmonių apskaitos atskyrimo ir sąnaudų paskirstymo reikalavimų aprašo patvirtinimo“ pakeitimo“, Taryba n u t a r i a:
Pakeisti Elektros energetikos įmonių apskaitos atskyrimo ir sąnaudų paskirstymo reikalavimų aprašą, patvirtintą Tarybos 2018 m. gruodžio 21 d. nutarimu Nr. O3E-468 „Dėl Elektros energetikos įmonių apskaitos atskyrimo ir sąnaudų paskirstymo reikalavimų aprašo patvirtinimo“ (toliau – Aprašas):
.	Pakeisti 9.3.3 papunktį ir jį išdėstyti taip:
„. disbalanso;“
.	Papildyti 13.5.51 papunkčiu:
„. ilgalaikio turto vienetų vertės dalį, sukurtą reguliuojamą elektros veiklą vykdančios įmonės lėšomis vykdant gamintojų ir vartotojų elektros įrenginių prijungimą prie elektros tinklų, kai tokia ilgalaikio turto vertės dalis sukuriama įmonės lėšomis dėl to, kad prijungimo prie elektros tinklų įmoka gamintojui ar vartotojui buvo perskaičiuota nepagrįstai ir įmonė turi padengti skirtumą tarp preliminarios ir perskaičiuotos prijungimo įmokos;“
.	Pakeisti 30.6 papunktį ir jį išdėstyti taip:
„. komandiruočių, personalo mokymo, reprezentacijos, reklamos, viešųjų ryšių, rinkodaros, komunikacijų tyrimų, nuotolinių kanalų populiarinimo, įvairių monitoringų sąnaudas (toliau – Normuojamos sąnaudos), kurios yra būtinos reguliuojamai veiklai vykdyti, sudarančias daugiau kaip:
. 2,8 proc. elektros energetikos perdavimo veiklą vykdančios įmonės verslo vieneto veiklos sąnaudų, suskaičiuotų pagal Aprašo 30.61 papunktį;
. 0,61 proc. elektros energetikos skirstymo veiklą vykdančios įmonės verslo vieneto veiklos sąnaudų, suskaičiuotų pagal Aprašo 30.61 papunktį;
. 3,2 proc. elektros energetikos visuomeninio tiekimo veiklą vykdančios įmonės verslo vieneto veiklos sąnaudų, suskaičiuotų pagal Aprašo 30.61 papunktį;
. 0,85 proc. elektros energetikos gamybos veiklą vykdančios įmonės, pripažintos kaip turinčios didelę įtaką rinkoje, verslo vieneto veiklos sąnaudų, suskaičiuotų pagal Aprašo 30.61 papunktį; 
. 2,8 proc. energijos kaupimo veiklą vykdančios įmonės – paskirtojo kaupimo sistemos operatoriaus – verslo vieneto veiklos sąnaudų, suskaičiuotų pagal Aprašo 30.61 papunktį.“
.	Papildyti 30.61 papunkčiu:
„. Normuojamų sąnaudų dalis yra apskaičiuojama pagal formulę:

Snorm=Nnorm  / Nnorm x 100			(1)

Kur:
Snorm – Normuojamų sąnaudų dalis, %;
Nnorm – Normuojamos sąnaudos, Eur;
N – Aprašo 18.7–18.13 papunkčiuose nurodytų veiklos sąnaudų suma, Eur.“
.	Pakeisti 30.12 papunktį ir jį išdėstyti taip:
„. sąnaudas patirtas dėl elektros energetikos įmonės neteisėtų veiksmų ar neveikimo, teisines išlaidas, kai pripažįstama elektros energetikos įmonės kaltė arba elektros energetikos įmonė sudaro taikos sutartį;“
.	Pakeisti 30.13 papunktį ir jį išdėstyti taip:
„. papildomo draudimo sąnaudas, kai draudžiamieji įvykiai kyla iš neteisėtų elektros energetikos įmonės (darbuotojų) veiksmų, t. y. draudžiamasis įvykis atsiranda, dėl elektros energetikos įmonės padarytų teisės aktų pažeidimų arba pareigų pažeidimų, aplaidumo, klaidų, netikslumų, neteisėtų veiksmų, neveikimo, kuriuos atliko apdrausti darbuotojai ar elektros energetikos įmonė (pvz.: vadovų civilinės atsakomybės draudimas, darbdavio draudimas nuo nelaimingų atsitikimų darbe, gyvybės draudimas ir pan.), išskyrus darbuotojų, dirbančių pavojingus darbus ir (ar) su potencialiai pavojingais įrenginiais, kai gyvybės draudimas yra numatomas teisės aktuose, draudimo nuo nelaimingų atsitikimų darbe sąnaudas;“
.	Papildyti 30.171 papunkčiu:
„. nusidėvėjimo (amortizacijos) sąnaudų dalį, priskaičiuojamą nuo ilgalaikio turto vienetų vertės, sukurtos reguliuojamą elektros veiklą vykdančios įmonės lėšomis vykdant gamintojų ir vartotojų elektros įrenginių prijungimą prie elektros tinklų, kai tokia ilgalaikio turto vertės dalis sukuriama įmonės lėšomis dėl to, kad prijungimo prie elektros tinklų įmoka gamintojui ar vartotojui buvo perskaičiuota nepagrįstai ir įmonė turi padengti skirtumą tarp preliminarios ir perskaičiuotos prijungimo įmokos;“
.	Pakeisti 30.23 papunktį ir jį išdėstyti taip:
„. tyrimų, susijusių su energetikos inovacijomis, sąnaudas sudarančias daugiau kaip 0,05 proc. nuo elektros sektoriuje veiklą vykdančios įmonės verslo vieneto ataskaitinio laikotarpio veiklos sąnaudų, nurodytų Aprašo 18.7–18.13 papunkčiuose;“ 
.	Pakeisti 30.24 papunktį ir jį išdėstyti taip:
„. Gamtinių dujų, elektros energetikos, suskystintų naftos dujų įmonių investicijų vertinimo ir derinimo tvarkos aprašo, patvirtinto Tarybos 2009 m. liepos 10 d. nutarimu Nr. O3-100 „Dėl Gamtinių dujų, elektros energetikos, suskystintų naftos dujų įmonių investicijų vertinimo ir derinimo tvarkos aprašo patvirtinimo“, nustatyta tvarka su Taryba suderintų projektų, skirtų pakeisti elektros energetikos įmonės eksploatuojamą reguliuojamą ilgalaikį turtą, kuriais perkamos paslaugos iš išorės, (toliau – OPEX projektai) faktinę sąnaudų apimtį, viršijančią Tarybos sprendime dėl atitinkamo OPEX projekto derinimo numatytą sąnaudų sumą;“
.	Papildyti 30.25 papunkčiu:
„. projektavimo sąnaudas, patirtas teikiant gamintojų ir vartotojų prijungimo prie elektros tinklų paslaugą, kai gamintojas ar vartotojas atsisako prijungimo paslaugos padidėjus prijungimo įmokai ją perskaičiavus dėl kitų, nepriskiriamų objektyvioms, priežasčių arba prijungimo įmokai padidėjus 10 proc. ir daugiau ją perskaičiavus dėl objektyvių priežasčių.“
.	Pakeisti 31 punktą ir jį išdėstyti taip:
„. Elektros energetikos įmonei, vykdančiai sąnaudų paskirstymą, leidžiama reguliuojamų kainų paslaugoms (produktams) ir atitinkamiems verslo vienetams, į kurių sudėtį įeina reguliuojamų kainų paslaugos (produktai), priskirti reguliuojamo turto vertei priskiriamo ilgalaikio turto, kurio negalima eksploatuoti, nurašyto į sąnaudas ilgalaikio turto vertę (išskyrus nurašomo turto perkainojimo rezultatą), kuri atskirais atvejais yra lygi arba viršija 10 tūkst. Eur, tik tuomet, kai elektros energetikos įmonė pagrindžia Tarybai šiuos ilgalaikio turto nurašymo atvejus, išskyrus elektros energijos gamintojus, pripažintus turinčiais didelę įtaką rinkoje, kurie Tarybai privalo pagrįsti visus ilgalaikio turto nurašymo atvejus. Nurašyto į sąnaudas ilgalaikio turto vertė turi būti sumažinta pajamomis, gautomis realizuojant nurašomą ilgalaikį turtą, jeigu elektros energetikos įmonė tokias pajamas gavo.“ 
.	Pakeisti 32 punktą ir jį išdėstyti taip:
„. Elektros energetikos įmonei, vykdančiai Aprašo 9 punkte nurodytą reguliuojamą veiklą (veiklas), draudžiama priskirti reguliuojamų kainų paslaugoms (produktams) ir atitinkamiems verslo vienetams, į kurių sudėtį įeina reguliuojamų kainų paslaugos (produktai), reguliuojamo turto vertei priskiriamo ilgalaikio turto, kurio negalima eksploatuoti, nurašyto į sąnaudas ilgalaikio turto vertę, kuri yra mažesnė nei 10 tūkst. Eur, ir bendrai sudaranti daugiau kaip 0,05 proc. elektros energetikos įmonės ilgalaikio reguliuojamo turto vertės perdavimo sistemos operatoriaus ir paskirtojo kaupimo sistemos operatoriaus, teikiančio izoliuoto darbo rezervo paslaugą, atveju, 0,18 proc. – elektros energetikos įmonės ilgalaikio reguliuojamo turto vertės skirstymo sistemos operatoriaus atveju. Nurašyto į sąnaudas ilgalaikio turto vertė turi būti sumažinta pajamomis, gautomis realizuojant nurašomą ilgalaikį turtą, jeigu elektros energetikos įmonė tokias pajamas gavo.“
.	Papildyti 41.15 papunkčiu:
„. perdavimo sistemos operatorius ir skirstomųjų tinklų operatorius, kurio veiklos teritorijoje esančių vartotojų skaičius didesnis nei 100 tūkst., pateikia faktinių investicijų, atliktų naudojant Tarybos sprendimais skirtos papildomos dedamosios lėšas, duomenų suvestinę (Aprašo 12 priedas).“
.	Papildyti 481 punktu:
„. Jeigu reguliuojamą elektros energetikos veiklą vykdanti įmonė užbaigia reguliuojamos veiklos vykdymą, paskutiniam veiklos vykdymo ataskaitiniam laikotarpiui ar jo daliai taikomi šiame skyriuje numatyti informacijos pateikimo reikalavimai.“
.	Papildyti 482 punktu:
„. Aprašo 2.4 papunktyje nurodyta elektros energetikos įmonė, kuri užbaigė veiklą, ne vėliau kaip iki kito ataskaitinio laikotarpio rugsėjo mėnesio 1 dienos parengia ir pateikia Tarybai ataskaitą apie buitiniams vartotojams arba įmonei grąžintinas vykdytos visuomeninio tiekimo veiklos lėšas. Pakartotinė ataskaita teikiama dar vieną kartą, pasibaigus vieniems kalendoriniams metams po veiklos užbaigimo, ne vėliau kaip iki rugsėjo 1 d. Veiklos užbaigimas – reguliuojamos veiklos pabaiga panaikinus licenciją įmonei verstis elektros energijos visuomeninio tiekimo veikla.
. Užbaigusiai veiklą energetikos įmonei teikiant 482 punkte nurodytas ataskaitas, Taryba pripažįsta tas pagrįstas su tiesioginių paslaugų teikimu bei su vartotojų aptarnavimu susijusias sąnaudas, kurios buvo patirtos per 12 mėnesių, nuo veiklos užbaigimo. Pateikus Tarybai motyvuotą prašymą, laikotarpis gali būti pratęstas papildomai, bet ne ilgiau negu 6 mėnesiais.
. Užbaigusiai veiklą ir ataskaitas pateikusiai įmonei per 1 mėnesį skirstomųjų tinklų operatorius grąžina per skirstymo paslaugos papildomą dedamąją surenkamas lėšas, kurios turi neviršyti Tarybos nustatyto grąžintinos sumos dydžio. Tais atvejais, kai per papildomą dedamąją skirstomųjų tinklų operatorius surenka daugiau lėšų, nei reikalinga grąžinti veiklą nutraukusiai energetikos įmonei, šias lėšas, skirstomųjų tinklų operatorius teikiamų duomenų pagrindu, Taryba įtraukia (grąžina) vartotojams, jas įskaičiuodama į skirstymo paslaugos dedamąją.“
.	Papildyti 12 priedu (pridedama).



Tarybos pirmininkas									Renatas Pocius

